b'\n_START_ARTICLE_\nR\xc3\xbani Seloy\n_START_PARAGRAPH_\nR\xc3\xbani Seloy (f\xc3\xb8dt 6. februar 1994 i Hvidovre) er en f\xc3\xa6r\xc3\xb8sk mellemdistancel\xc3\xb8ber, som har vundet det f\xc3\xa6r\xc3\xb8ske mesterskab cirka 15 gange og derudover blandt andet vundet de danske ungdomsmesterskab p\xc3\xa5 800 meter og 1500 meter._NEWLINE_Seloy l\xc3\xb8ber for Hvidovre Atletik og Motion og den f\xc3\xa6r\xc3\xb8ske atletik klub "Bragdi\xc3\xb0".\n_START_SECTION_\nF\xc3\xa6r\xc3\xb8ske rekorder, danske ungdom- og juniormesterkaber og dansk ungdomsrekord\n_START_PARAGRAPH_\nSeloy slog igennem 2008 som dobbelt ungdoms-danmarksmester for 15 \xc3\xa5rige. Han vandt 800 meter p\xc3\xa5 tiden 2,04,93 og 1500 meter med tiden 4,20,49.Han gentog bedrifen p\xc3\xa5 800 meter indend\xc3\xb8rs 2009 med tiden 2,06,68  og 2010 p\xc3\xa5 tiden 1.59,62 , som ogs\xc3\xa5 er ny senior f\xc3\xa6r\xc3\xb8sk rekord samt dansk ungdoms rekord,  Han var samme \xc3\xa5r den eneste l\xc3\xb8ber i det danske kongerige, som blev udtaget til at deltage i European Youth Olympic Trials i Moskva og den f\xc3\xb8rste f\xc3\xa6ring som er blevet udtaget til denne eller lignende konkurencer. Han deltog p\xc3\xa5 1000 meter, hvor han med\xc3\xa5 tiden 2,32,86 blev nummer 20 ud af 36 startende, tre sekunder fra en finaleplads. 2012 blev det til s\xc3\xb8lv ved de danske juniormesterskaber p\xc3\xa5 tiden 1,58.58, som samtidig var ny f\xc3\xa6r\xc3\xb8sk rekord.'